David Frost

Sir David Paradine Frost  (7 April 1939 – 31 Ogos 2013) ialah seorang pengacara, wartawan dan penulis dari England.

Beliau paling dikenali dengan wawancaranya bersama tokoh-tokoh politik terkenal, terutamanya bersama Richard Nixon pada tahun 1977 beberapa lama setelah Nixon meletakkan jawatan Presiden Amerika Syarikat berikutan skandal Watergate.  Beliau juga mempelopori beberapa rancangan pagi utama yang menyohor di United Kingdom.

Awal hidup 
David Paradine Frost lahir di Tenterden, Kent pada 7 April 1939; beliau anak ketiga (dua kakak lahir sebelumnya) kepada Mona Aldrich dan  Rev. Wilfred John "W. J." Paradine Frost, seorang paderi Methodist berketurunan Huguenot.

Beliau bersekolah di Barnsole Road Primary School, Gillingham, St Hugh's School di Woodhall Spa, Gillingham Grammar School serta Wellingborough Grammar School di Raunda. Beliau sangat lincah bermain bola sepak dan kriket pada ketika inu, malah kecekapan permainan bola sepaknya menarik perhatian Nottingham Forest F.C yang ada memberi tawaran kepada beliau bermain dalam pasukan mereka.

Kerjaya awal

Kerjaya terkemudian - temubual bersama Nixon, sebagai pengurus rancangan pagi 
Pada 1977, Frost mengadakan beberapa siri wawancara berdurasi 90 minit dengan mantan Presiden Amerika Syarikat Richard Nixon selama empat minggu dengan sebanyak 29 jam perbualan dirakam. Dalam wawancara ini, Nixon membuka pekung rahsianya mengenai peranannya dalam skandal Watergate yang memaksa beliau meletakkan jawatan dengan rasa terbeban dan menyesal. Temubual ini diabadikan sebagai sebuah pementasan drama berjudul Frost/Nixon arahan Peter Morgan dan dipersembahkan di  London pada 2006 serta Broadway pada 2007. Pementasan ini diadaptasikan menjadi sebuah filem Hollywood 2008 berjudul sama arahan Ron Howard serta dibintangi Michael Sheen sebagai Frost dan Langella sebagai Nixon.

Beliau mempelopori rancangan pagi TV-am Setelah beralih dari ITV ke BBC, program Ahadnya Breakfast with Frost dimulakan dari January 1993 sehingga 29 Mei 2005.

Beliau merupakan satu-satunya wartawan yang dapat bersemuka dengan semua Perdana Menteri United Kingdom (dari 1964 hingga 2014; Harold Wilson, Edward Heath, James Callaghan, Margaret Thatcher, John Major, Tony Blair, Gordon Brown dan David Cameron) dan Presiden Amerika Syarikat (dari 1969 hingga 2008: Richard Nixon, Gerald Ford, Jimmy Carter, Ronald Reagan, George H. W. Bush, Bill Clinton dan George W. Bush) secara berturut-turut sepanjang tempoh kerjayanya.

Senja usia 
Frost bekerja mengacarakan sebuah program wawancara untuk Al Jazeera English berjudul Frost Over The World tahun saluran itu dilancarkan pada 2006. Program tersebut sering mendapat perhatian dengan wawancara bersama orang berprofil tinggi seperti Tony Blair, Omar al-Bashir, Benazir Bhutto dan Daniel Ortega.

Kematian 
Pada 31 Ogos 2013, Frost menaiki kapal pesiaran MS Queen Elizabeth dalam perjalanan dari Southampton selama sepuluh hari di Laut Tengah ke Roma. Beliau didapati menghidap suatu penyakit jantung - dipercayai  kardiomiopati hipertropik - yang membunuhnya beberapa kemudian pada usia 74 tahun.
 
Majlis pengebumian mayatnya dilakukan di Holy Trinity Church, bandar Nuffield, Oxfordshire pada 12 September 2013.

Senarai karya 
 Bukan cereka

 How to Live Under Labour – or at Least Have as Much Chance as Anyone Else (1964)
 To England with Love (1968). With Antony Jay.
 The Presidential Debate, 1968: David Frost talks with Vice-President Hubert H. Humphrey (and others) (1968).
 The Americans (1970)
 Billy Graham Talks with David Frost (1972)
 Whitlam and Frost: The Full Text of Their TV Conversations Plus Exclusive New Interviews (1974)
 "I Gave Them a Sword": Behind the Scenes of the Nixon Interviews (1978). Reissued as Frost/Nixon in 2007.
 David Frost's Book of Millionaires, Multimillionaires, and Really Rich People (1984)
 The World's Shortest Books (1987)
 An Autobiography. Part 1: From Congregations to Audiences (1993)

 Kolaborasi bersama Michael Deakin dengan ilustrasi oleh Willie Rushton
 I Could Have Kicked Myself: David Frost's Book of the World's Worst Decisions (1982)
 Who Wants to Be a Millionaire? (1983)
 If You'll Believe That (1986)

 Kolaborasi bersama Michael Shea
 The Mid-Atlantic Companion, or, How to Misunderstand Americans as Much as They Misunderstand Us (1986)
 The Rich Tide: Men, Women, Ideas and Their Transatlantic Impact (1986)

Rujukan

Pautan luar 
 Profil beliau di BBC News
 
 

Penulis United Kingdom
Pengacara televisyen United Kingdom